**Kivonat**

**a Szociális és Lakás Bizottság 2023. január 25-i rendes nyilvános ülésének jegyzőkönyvéből**

A Szociális és Lakás Bizottság 9 igen szavazattal, tartózkodás és ellenszavazat nélkül az alábbi határozatot hozta:

**6/2023. (I.25.) SzLB. sz. határozat**

1. Szombathely Megyei Jogú Város Közgyűlésének Szociális és Lakás Bizottsága a „Javaslat a Takarékossági program módosításával kapcsolatos döntések meghozatalára” című előterjesztést megtárgyalta és a Takarékossági Program módosítását javasolja a Közgyűlésnek aszerint, hogy fűtési időszakon kívül, május 1. és október 31. közötti időszakban a Pálos Károly Szociális Szolgáltató Központ és Gyermekjóléti Szolgálat IX. számú Szakmai Egység nappali ellátásának működtetése a Pozsony utca 47. szám alatti telephelyen történik.

2. Szombathely Megyei Jogú Város Közgyűlésének Szociális és Lakás Bizottsága a Takarékossági Program módosítását javasolja a Közgyűlésnek aszerint, hogy az AGORA Savaria Nonprofit Kft. által üzemeltetett Víztorony és KRESZ Park 2023. március 31. napjáig zárva tart.

**Felelősök:** Dr. Czeglédy Csaba a Szociális és Lakás Bizottság elnöke,

/A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat intézményvezetője

Horváth Zoltán, az AGORA Savaria Nonprofit Kft ügyvezetője/

**Határidő:** azonnal (1. és 2. pont vonatkozásában)